## Juɔɔp ë gäm de wereŋ cinë rin gätpiny de EAL/D tɔ̈u në aliiric

Ba lɔthïn në ruɔ̈ɔ̈n ë 12 de Diŋlith kee ye Thoŋ Dɛ̈t Mɛtë Thïn wɛ̈lɛ̈/ka Thoŋ yenë Jam ye cɔl (EAL/D) de kë piööcë ye cɔl ATAR, yïn dhil juɔɔp de aliiric ye cɔl EAL/D de gäm gaam tënë Käke Piööc ke Thukul ku AKutnhom cï Gäm Löŋ de Kë Pieth (Yen Akut cï Gäm Löŋ) në të de mɛnh de thukulic <https://studentportal.scsa.wa.edu.au>.

Luɔ̈ɔ̈i ë ye kë cïnë rin gätpiny thin kënë ba nyuɔɔth naadɛ̈ ke yïn nɔŋ këriëëc ëbɛ̈n kɔɔr ke yïn këc juɔɔpdu gɔl/jɔɔk.

Ba juɔɔp duɔ̈ɔ̈n de aliiric thöl, yïn kɔɔr ba kompiöta luɔ̈ɔ̈i, yee baai wɛ̈lɛ̈/ka thukulic. Naa nɔŋ gɛɛr de kä ba thiëëc/thualat, thiëc kɔcke paan duɔ̈n wɛ̈lɛ̈/ka dupiöny duɔ̈ɔ̈n de EAL/D bï yïïn kuɔɔny.

**Lɔ në kë de mɛnh de thukulic.**

Ba lɔthïn në kë de mɛnh de thukulic, yïn kɔɔr ë **Nimra** duɔ̈ɔ̈n ë **Mɛnh de Thukul** **ye cɔl WA**, ba yök në cääta duɔ̈ɔ̈n de thukulic wɛ̈lɛ̈/ka kë duɔ̈ɔ̈n ye cɔl SmartRider yic. Yïn kɔɔr ëya ba naŋ **imeel du yïtök**. Yïn dhil imeeldu yïtök yaa yök naa ca juɔɔp duɔ̈ɔ̈n de aliiric thöl.

**Wël ke Të Cieŋ**

Yïn kɔɔr ba kee wëlkë bɛ̈i:

* paan ë dhiëëthë yïïn thïn
* pɛɛi nïn ë bïï yïn Athurɛlia
* paan ë dhiëëthë yïïn thïn — Mamadu ku Babadu (wɛ̈lɛ̈/ka raan de muɔ̈ɔ̈k/kɔc ke muɔ̈ɔ̈k)
* bɛ̈ɛ̈i cin ke cieŋ thïn/Bɛ̈ɛ̈i cïï yïn ke kan rëër thïn
* paanduɔ̈n
* Thook yee yïn ke jam baai

**Kë nyic në piöc duɔ̈ɔ̈n thɛɛr yic**

Nyic naadɛ̈ ke yïn nɔŋ:

* Käke thukuul cïï yïn ke lɔthïn në thukulic ëbɛ̈n në ruɔ̈ɔ̈n thok në rodha:
* rinke thukul
* paan tɔ̈u në thukul thin
* agɛ̈m de ruɔ̈ɔ̈n ë leer yïn thukul
* tän de thukul de paan dɛ̈t
* thoŋ ë yenë piööc në thukulic
* kë ca yök në bɔɔtic ë piööcë në Diŋlith
* cääta/cäätaa de/ke thukul në run cïï yïn ke lɔ në thukulic ke cie Athurɛlia

**Wereek ye yeen kuɔɔny**

Yïn kɔɔr ba wereek dɔm yiic në thura wɛ̈lɛ̈/ka ba ke thuur yiic:

* apäm de kë ye yïïn nyuɔɔth de wereŋ ë cäth
* pɛɛi nïn de gun ë yic ë leer yïn thïn wɛ̈lɛ̈/ka wereŋ ye nïn nyuɔɔth de rëër **wɛ̈lɛ̈/ka**
* kä cï gätpiny në bɛ̈ɛ̈i kɔ̈k yïn ke cɛɛth thïn yiic
* cääta/cäätaa

Tɔ̈u wereek ye yeen kuɔɔny në kompiöta du yic wɛ̈lɛ̈/ka telepundu cït wereek ye **.pdf**, **.jpg**, **.jpeg** wɛ̈lɛ̈/ka **.png**, kenë **akër de dïtde ye 4MB de wereŋ tök**. Wereek tɔ̈u në **wurrup** **acïï** keek bï gam.